David Brewster

Sir David Brewster KH PRSE FRS FSAScot FRSSA MICE (Canongate, 1781eko abenduaren 11 – Allerly, 1868ko otsailaren 10a) zientzialari, asmatzaile, idazle eta akademia administatibo eskoziarra izan zen. Ezaguna da argiaren polarizazioaren inguruan egin zituen azterketengatik. Zehazki esateko, islapen bidezko polarizazioaren legea deskubritu zuen. Lege horri bere izena eman zaio.

Brewster bere optika fisikoko lan esperimentalagatik ezaguna da, bereziki argiaren polarizazio alorrean eta Brewster angeluaren aurkikuntzagatik. Horrez gain, errefrakzio bikoitza ikertu zuen kriistaletan konpresiopean eta fotoelastizitatea aurkitu zuen, mineralogia optikoaren alorra eratuz. Argazkilaritzan pioneroa zen, Brewster-ek estereoskopioa hobetuz, "estereoskopio lentikular" izenpean, eta lehen 3D-tan ikusteko gailu eramangarria eratuz. Gainera, kamara binokularra, bi motatako polarimetroak, lente polizonalak, itsasargiko argiztatzea, eta kaleidoskopioa asmatu zituen.

 Familia 
Brewster bi aldiz ezkondu zen. Lehen emaztea Juliet Macpherson (ca. 1776 – 1850) izan zen, James Macpherson-en (1736 – 1796) alaba eta bere Ossian olerki bildumaren itzultzailea. 1810ko uztailaren 31an ezkondu ziren Edinburgon, eta lau seme eta alaba bat izan zituzten:

 James (1812 – ).
 Charles Macpherson (1813 – 1828).
 David Edward Brewster (1815 – ).
 Henry Craigie (1816 – 1905).
 Margaret Maria Gordon (1823 – 1907).

Bigarren emaztea Jane Kirk Purnell (1827an jaioa) zen, Scarborough-ko Thomas Purnell-ren bigarren alaba. 1857ko martxoaren 26 edo 27an ezkondu ziren Nizan.

 Erreferentziak 

 Kanpo estekak 

Kategoria:Scottish Borders konderriko jendea
Kategoria:Eskoziako asmatzaileak
Kategoria:Eskoziako zientzialariak
Kategoria:Royal Societyko kideak
Kategoria:Knights Bachelor
Kategoria:Copley Domina
Kategoria:Royal Domina
Kategoria:Edinburgheko Unibertsitateko ikasleak